پرتقال سرطانا قارشی داوالاردان (دارو) 10 قات داها تأثیرلی‌دیر. زنگین "س" ویتامینی ترکیبی ایله اولدوقجا فایدا‌لی اولان پرتقال-ین یئنی بیر خصوصیتی معلوم اولدو.
نتیجه‌لری Oncotarget ژورنالیندا نشر اولونان آراشدیرمادا، "س" ویتامینی‌نین بعضی سرطان داوالاری و تجروبی درمان 2-DG-دن 10 قات داها تأثیرلی اولدوغو قید ائدیلدی.
آراشدیرما سرطان کؤک حجره لری‌نین ماده‌لر موبادیله‌سینی پوزماغی و چوخالماسینا مانع اولماغی مقصد قویموش‌دور و اوزون مدت‌دیر کی، داوام ائتدیریلیر. آراشدیرما قروپونون باشین‌داکی دوکتور مایکل لیسانتی بو موضوع باره‌سینده اطراف‌لی معلومات وئردی: "آراشدیرما سایه‌سینده چوخ اؤنم‌لی یئنی معلومات‌لار الده ائتدیک. داوالار خسته‌لیک‌لره، خصوصیله سرطانا قارشی او قدر ده تأثیرلی دئییل. ویتامین‌لر ایسه، داها اوجوزدور. بیر چوخ اینسان آسان‌لیقلا الده ائده بیلر.
آراشدیرمانین ائرکن نتیجه‌لرینه گؤره، خصوصیله پرتقال‌دا اولان "س" ویتامینی سرطانا قارشی چوخ داها تأثیرلی‌دیر. بو ایسه، اولدوقجا اؤنم‌لی‌دیر. "
